runetrust/blame-folketinget-dk huggingface dataset:
Anne-Marie Meldgaard (S), 2001-05-07:
Kan en udbygning af registret over knoglemarvsdonorer medføre en styrket behandling af kræftpatienter, er vi i Socialdemokratiet enige i, at det er en god idé.
Vi er også enige i, at det etisk, moralsk og i relation til det internationale samarbejde med at finde egnede knoglemarvsdonorer er hensigtsmæssigt at have et fælles register, hvorfor vi støtter intentionerne om en udbygning af donorregistret.
Men vi er ikke enige i, at en udbygning af donorregistret skal ske via lovgivning.
Sundhedsministeriet har tidligere behandlet en ansøgning
om økonomiske midler til en udbygning af det danske knoglemarvskorps.
I den sammenhæng kom det frem, at Sundhedsstyrelsen vurderede, at en udvidelse ikke ventedes at styrke kræftbehandlingen i Danmark i særligt omfang, og at der ikke i forhold til den enkelte patient med behandlingsbehov er afgørende sundhedsfaglige grunde til at udvide det danske knoglemarvsdonorregister.
Med udgangspunkt i det er vi i Socialdemokratiet af den opfattelse, at det fortsat skal være en driftsopgave i sygehusvæsenet at løse opgaven vedrørende et fælles donorregister.
Vi mener, det vil være at gribe ind i det kommunale selvstyre at lovgive på dette område, men vi vil gerne opfordre H:S og amterne til i fællesskab at løfte opgaven med at udvide registret i sygehusvæsenet.
Som det fremgår af bemærkningerne til forslaget, blev der i forbindelse med forhandlingerne om finansloven for 2000 indgået en aftale, som vi jo ved, mellem regeringen og bl.a. Venstre, De Konservative og CD om at søge at tilvejebringe mulighed for en udbygning af det danske knoglemarvsdonorregister, dog uden at der blev sat penge af til det dengang.
Men det siger mig alligevel, at forligspartierne dengang var enige om, at der var tale om en driftsopgave, hvorfor vi ikke helt kan forstå formålet med netop det her beslutningsforslag.
Jeg vil opfordre de tre partier, som var med i aftalen dengang, om endnu en gang at overveje, om det ikke også fremover bør bero på en aftale mellem H:S og amterne og eventuelt regeringen eller i forbindelse med de kommende finanslovforhandlinger at få skabt en finansiering til udbygning af et knoglemarvsdonorregister.
Socialdemokratiet vil selvfølgelig deltage konstruktivt i udvalgsbehandlingen af det her spørgsmål, men vi kan ikke støtte forslaget, som det ligger her.
Jeg vil godt spørge fru Birthe Skaarup, hvor mange tilbud fru Birthe Skaarup mener der er rundtomkring på privathospitalerne, der ikke bliver brugt på nuværende tidspunkt.
Jeg vil også godt spørge, hvornår fru Birthe Skaarup forventer, at ventelisterne er væk, hvis vi siger ja til det her forslag.
Det tredje spørgsmål, jeg har til fru Birthe Skaarup,
er, om fru Birthe Skaarup mener, at der, fordi der skal betales fra det offentlige til de private hospitaler, så bliver flere penge til rådighed i sundhedssystemet til netop den her opgave.
Birthe Skaarup (DF), 2001-05-07:
Hvor mange tilbud er der i det private?
Det kan jeg ikke på stående fod sige.
Jeg ved, der er ca. 225 sengepladser i det private; hvor mange scannere der er, er jeg ikke klar over.
Men det er således, at vi kan se i bemærkningerne til forslaget, at eksempelvis Mølholm Klinik tilbyder scanning til dem, der ikke kan få plads i det offentlige system.
Det er selvfølgelig her, det her forslag kommer ind.
Fru Anne-Marie Meldgaard spørger også: Hvornår er ventelisterne væk?
Jamen det er jo svært at sige, hvor mange der står på venteliste til at få en MR- eller CT-scanning eller en røntgenundersøgelse; det kan man jo ikke lige opgøre her fra denne talerstol.
Jeg sagde, at hvis vi tilbød CT-scanning, MR-scanning eller røntgenundersøgelse på de private klinikker, kunne det have en gavnlig effekt på samfundsøkonomien.
Og det er da rigtigt, at det må det da have. Det er således, at jo hurtigere folk kommer i behandling, jo hurtigere kommer de ud og kan præstere noget i samfundet og passe deres arbejde.
Anne-Marie Meldgaard (S), 2001-05-07:
Ja, jeg må indrømme, at jeg har stor lyst til at få svar på, om fru Birthe Skaarup ikke mener, det er rimelig luftigt sådan at basere et beslutningsforslag på, at man kan læse i annoncer, at et privat hospital kan tilbyde scanninger og undersøgelser?
Birthe Skaarup (DF), 2001-05-07:
Jeg tror, fru Anne-Marie Meldgaard hørte forkert.
Det er ikke i annoncerne, det er læst, det er et faktum, at eksempelvis den klinik, der er tale om i bemærkningerne til lovforslaget, kan tilbyde scanning.
Lone Møller (S), 2001-05-07:
Jeg vil blot spørge fru Birthe Skaarup, om fru Birthe Skaarup ikke er bekendt med, at amterne allerede i dag - jeg mener, at fru Birthe Skaarup selv sidder i et amtsråd - har rig mulighed for, hvis de ikke selv har kapaciteten, så at henvise folk til privathospitaler. Og så kunne jeg da godt tænke mig lige at vide, hvad fru Birthe Skaarup har stillet af forslag i sit eget amt, dér, hvor hun rent faktisk er ansvarlig for sygehusvæsenet.
Birthe Skaarup (DF), 2001-05-07:
Nu er det jo sådan, at rundtomkring i flere amter sidder der nogle socialdemokratiske amtsborgmestre, og der er nogle af disse amtsborgmestre, der overhovedet ikke vil bruge det private system, bl.a. i Århus Amt.
De synes, det er utopi at komme og foreslå, at vi skal bruge privathospitaler til den her slags.
Så det er faktisk fru Lone Møllers parti, der lægger hindringer i vejen for, at vi eksempelvis kan få de syge ud til hurtigere behandling, hurtigere røntgenundersøgelse og scanning.
Anne-Marie Meldgaard (S), 2001-05-07:
Jeg vil gerne have fru Birthe Skaarup til at bekræfte, om det ikke er rigtigt, at formanden for Århus Amts Sygehusudvalg er en Venstremand?
Birthe Skaarup (DF), 2001-05-07:
Det er fuldstændig rigtigt, men det er jo således, at vi har en socialdemokratisk amtsborgmester, og vi har et socialistisk flertal i Århus Amtsråd, og derved er blokeringen.
Yvonne Herløv Andersen (CD), 2001-05-07:
Centrum-Demokraterne argumenterede ved finanslovforhandlingerne denne gang med, at det var vigtigere at opfylde de allerede givne garantier end at indføre nye garantier på områder, hvor lange ventelister er et symptom på manglende vilje til at tilføre området den økonomi, der skal til både til at uddanne specialisterne og også til at tage ny teknologi i brug.
Men ansvaret for det ligger helt klart hos regeringen og dens entreprenør, Amtsrådsforeningen.
Centrum-Demokraterne mener som forslagsstillerne, at en tidlig diagnosticering er væsentlig for den enkelte patients muligheder for helbredelse.
Men vi er i tvivl om, hvorvidt den tilstedeværende kapacitet både privat og offentligt vil kunne opfylde den i forslaget stillede garanti på 14 dage fra henvisning. En scanning burde selvfølgelig være en almindelig del af de behandlinger, der kræves til forundersøgelse; det burde være en selvfølge, at det var til rådighed.
Og der tænker jeg på den lige foretagne undersøgelse vedrørende af apopleksitilfælde; det har man vel nok arbejdet med længe.
Og det viser sig, at det er utrolig svært egentlig at få det gennemført i de forskellige amter, både apopleksi-team og så også at komme den dér aldersdiskrimination
til livs
, som vi ved stadig væk foregår.
Det er ikke noget, vi kan ordne herindefra, det er jo noget, der sker ude på det enkelte sygehus, hvor man, når man er fyldt 60 år, kommer hen til højre på medicinsk afdeling, og hvis man er under, så kan man komme hen til venstre, hen på akutten og blive hurtigt genoptrænet.
Og det er jo helt utroligt, når man tænker på, hvor mange mennesker der er ude for det, at man så ikke gør mere ved det.
Men det er altså ikke et område, som bliver prioriteret særlig højt i amternes sygehusvæsen.
Og så må man jo til stadighed - og det ved jeg, den til enhver tid siddende sundhedsminister gør - sende hyrdebreve ud fra ministeriet om, at sådan noget vil man ikke have.
Man vil ikke have, at der foregår en aldersdiskrimination.
Og det gør der, det gør der til stadighed.
Centrum-Demokraterne vil da gerne forbedre forholdene for de patienter, der skal behandles i sundhedsvæsenet, for det er jo indlysende, at ventetider ikke skal koste både job og førlighed; det er det, der kan ske.
Og derfor betragter vi også det forslag, der ligger her, som et led i de bestræbelser, og det har vi da sympati for.
Inger Marie Bruun-Vierø (RV), 2001-05-07:
Det Radikale Venstre mener, at sundhedsydelser er en af velfærdssamfundets kerneopgaver og derfor en opgave, der skal skattefinansieres og udøves under et politisk ansvar.
I forlængelse heraf er det vores opfattelse, at det offentlige kan udlicitere en opgave, men det offentlige kan ikke udlicitere sit ansvar.
Derfor går vi heller ikke ind for, at pengene følger patienten.
Hvis pengene skal følge patienten, hvad dette lovforslag også er udtryk for, betyder det, at borgeren får frit valg på alle hylder
, uanset hvad det system, der har det overordnede ansvar for kvalitet og ressourcer, måtte have besluttet.
Det går ikke.
Det umuliggør en overordnet prioritering og umuliggør enhver planlægning og udbygning af et område, og det burde vi alle kunne indse.
Det Radikale Venstre er imod monopoler, og vi går ind
Men handler det om skattekroner, så har vi pligt til at blande os, og det er os politikere, i dette tilfælde amtskommunale politikere eller H:S' bestyrelse, der har det politiske ansvar, det er ikke den enkelte borger.
Og det håber jeg at Venstre hørte jeg sagde.
Der er allerede i dag en mulighed for, at amterne og H:S kan indgå aftaler med andre amter eller private sygehuse om en løsning af kapacitetsproblemer, og denne mulighed benyttes og bør benyttes, så borgerne får den maksimale behandling.
Endvidere har den enkelte patient mulighed for frit valg
mellem offentlige sygehuse
De eksisterende muligheder er efter Det Radikale Venstres opfattelse tilstrækkelige, men det er, som jeg har været inde på, af vigtige principielle grunde, at Det Radikale Venstre afviser beslutningsforslaget.
Frank Aaen (EL), 2001-05-07:
Der er mange problemer i vores sundhedsvæsen, der er mange steder, der er ventelister, og det er spørgsmål, der optager os en hel del i Enhedslisten, ligesom der er andre problemer med at få udført den velfærd, som vi synes burde være en selvfølge her i landet.
Derfor har vi i anledning af de forhandlinger, der i øjeblikket føres med kommunerne og amterne, sagt til regeringen, at hvis man forestiller sig, at Enhedslisten på et tidspunkt skal være med til at godkende den aftale, der indgås med kommuner og amter, så bliver det under forudsætning af, at der er tilført flere midler til kommunerne og amterne, så bliver det under forudsætning af, at den 1-pct.-begrænsning, der i dag ligger på væksten i velfærden, bliver sprængt.
Hvis ikke det sker, stemmer vi imod aftalen, for vi mener det alvorligt at ville skaffe penge til at styrke bl.a. vores fælles sundhedsvæsen.
Det forslag, vi behandler her i dag, drejer sig om at give kunstigt åndedræt til de få privathospitaler, der ikke kan finde ud af at drive en lønsom virksomhed.
De kan ikke løbe rundt, de kan ikke rigtig gøre en forretning ud af det, og derfor kommer Venstre og De Konservative her på Christiansborg og siger: Vi må sørge for, at der bliver tilført nogle midler, vi må give dem lidt kunstigt åndedræt.
Det her er altså et af de mere fantasifulde af slagsen, hvor man siger, at man vil bekæmpe ventelister, og så laver man et forslag, der siger til amterne, at jo længere ventelister, de har, jo flere penge kan de spare, for så skal patienten henvises til det private, og når behandlingen finder sted i det private, så sparer amtet udgiften, for det står i forslaget, at så skal staten betale.
Altså: Jo længere ventelister, jo flere får vi over i de private, og jo flere udgifter skal staten betale, og jo mere sparer amtet
Det kan da godt være, at det kom til at virke, hvis det var sådan, at det blev gennemført.
Jeg kender i hvert fald en del amtsborgmestre rundtomkring, der er kreative nok i deres kassetænkning til at sige: Hopsa, den napper vi!
Men helt ærligt: Skulle det hjælpe noget som helst på ventelisterne at indføre sådan en mekanisme?
Det tror jeg ikke engang at forslagsstillerne mener, når de tænker det rigtigt igennem.
En anden grund til, at vi er imod, er, at det her selvfølgelig vil tage ressourcer fra den offentlige sektor.
Vi ved jo, at hver gang der bliver udvidet med en læge mere og en sygeplejerske mere på et privathospital, så mangler der en læge mere og en sygeplejerske mere i den offentlige sektor, så enkelt er dét.
Derfor skal det her forslag jo også ses i sammenhæng med Venstres idé om, at pengene skal følge patienten - som de kalder det så pænt.
Det, der er hele logikken i Venstres og De Konservatives politik, er, at vi skal opbygge en stor privat sektor, hvor det skal være sådan, at de, der har penge, kan blive behandlet hurtigt og godt, og de, der ikke har penge, må nøjes med at vente.
Det er filosofien, det er det her forslag en del af, og det er en grund mere til at gå imod det.
Tove Videbæk (KRF), 2001-05-07:
Efter en meget grundig gennemgang af det her forslag i debatten her, skal jeg undlade at tilføje en hel masse.
Jeg kan blot sige, at Kristeligt Folkeparti støtter forslaget.
Jørgen Winther (V), 2001-05-07:
Jeg siger tak for de mange gode, positive ord, der har været fra nogle partier.
Til Socialdemokratiet vil jeg gerne sige, at jeg kender
et slogan, der hedder mennesket først.
Mennesket først betyder vel, at det er mennesket, der kommer før amtet, og hvad hjælper det så, at man går hen og siger, at det er sådan, at det enkelte amt kan vælge - som vi nu har hørt i 10-12 år.
Altså sagen er, at der er patienter, der venter, og så findes der nogle socialdemokratiske amter, hvor der er et flertal med Socialdemokratiet, som siger, at man overhovedet ikke vil give patienterne det enkelte frie valg.
Det vil altså sige, at disse patienter kommer til at vente.
Hvorfor siger man så mennesket først?
Man mener jo amtet først.
Det må stå i deres valgannoncer, når der engang skal være folketingsvalg, enten i år eller lidt senere. Så angående prioriteringen: Det er jo trist, at vi har et land her, Danmark, hvor vi betaler nogle af de højeste skatter overhovedet i hele Europa, og vi så har nogle af de længste ventelister, og vi har nogle af de dårligste resultater inden for kræftbehandlingen.
Det skyldes meget denne ideologi, som Socialdemokratiet altid udviser, med henblik på, at det enkelte menneske ikke får det frie valg.
Se engang i Frankrig.
Der er det sådan, at sygehusene kæmper om at få patienter.
I Danmark er der mange sygehusafdelinger, der føler det som lidt belastende, at der kommer mange patienter sidst på året, når rammebudgetterne er ved at være sprængt.
Jeg kan kun sige, at der er et utroligt behov for, at der kommer nytænkning inden for sundhedsområdet, således at den enkelte patient får større kompetence, større indflydelse og større mulighed for selv at vælge.
Til den radikale ordfører vil jeg gerne sige tak for talen.
Jeg hørte med mine ører, at der var megen sympati for det forslag, vi har her, men De Radikale har jo en aftale med et andet større parti.
Og så forstod jeg også ordene til sidst, at man måtte afvise forslaget osv.
Jeg glæder mig til, at De Radikale bliver fri igen.
Lone Møller (S), 2001-05-07:
Nu får hr. Jørgen Winther det til at lyde, som om der er socialdemokratisk flertal i samtlige amter i dette land, og at det er dem, der blokerer.
Derfor vil jeg gerne spørge hr. Jørgen Winther, om han kan oplyse mig om, i hvilket amt, hvor der er borgerligt flertal, man har truffet den beslutning, at man sender patienter på privathospitaler efter 14 dage.
Det er der jo faktisk rig mulighed for, hvis der er et flertal, så det vil jeg da gerne have vide.
Jeg er nemlig ikke bekendt med, at der er amter, hvor der er borgerligt styre, hvor man har besluttet det.
Inger Marie Bruun-Vierø (RV), 2001-05-07:
Jamen jeg er da glad for, at jeg lige får lejlighed til at præcisere det, jeg sagde: Det Radikale Venstre har ikke noget imod privathospitaler, men vi har noget imod, at pengene følger patienten.
Og her er virkelig en meget principiel holdningsforskel.
Vi har ikke noget imod, at amterne beslutter sig for at bruge privathospitaler som led i den almindelige behandling
af patienter, som amterne har ansvaret for.
Det, der efter radikal opfattelse er problemet, når pengene følger patienterne, er, at så er der ikke længere nogen, der har ansvaret.
Derfor vil jeg spørge Venstre: Hvem har egentlig ansvaret, når pengene følger patienten?
Frank Aaen (EL), 2001-05-07:
Og derfor vil jeg gerne have en bekræftelse af, at det forslag, som Venstre og De Konservative og Dansk Folkeparti her har fremsat, belønner de amter, der har de længste ventetider. Jeg vil gerne have den bekræftelse heroppe, for det er muligt, at Venstre, De Konservative og Dansk Folkeparti mener det, men det undrer mig alligevel en del, at forslaget så fik tilslutning og positiv omtale fra CD og Kristeligt Folkeparti, ligesom jeg også syntes, at De Radikale var en anelse for venlige over for det.
Jeg synes, at det kunne være meget interessant at vide, om der virkelig er så stor opbakning i Folketinget til et forslag, der belønner lange ventetider.
Jørgen Winther (V), 2001-05-07:
Det har været en dejlig, god og lang sundhedsdag i dag.
Vi startede kl. 13.00.
Først til hr. Frank Aaen, som kom med et ret begavet spørgsmål og derfor også skal få et ret begavet svar: Det er sådan, at for Venstre er det altid vigtigst, at patienten bliver behandlet først og fremmest.
Så er der nogle forskellige bivirkninger, og som forslaget er fremstillet, er
det altså, at nogle af de amter, der har lange ventetider, bliver belønnet.
Men vil jeg gerne strække en venlig hånd frem til hr. Frank Aaen: Hvis hr. Frank Aaen stemmer ja til det her forslag, så vil jeg være venlig og imødekommende og sige, at vi kan finde en løsning på det, således at disse amter, som har lange ventetider, ikke bliver belønnet.
Det er en lille biting, for Venstre er det altid vigtigst, at det er patienten, der først og fremmest bliver behandlet.
Vi ser nemlig mennesket og patienten først.
Vi ser ikke amtet først, som andre partier her i Folketinget gør.
Så er der fru Lone Møller, der ikke har fulgt nok med i debatten og derfor spørger Venstre om, hvad der sker.
Og her kan jeg da sige, at det er sådan, at Bornholms Amt og Frederiksborg Amt har indgået aftaler med privathospitaler, således at patienter sendes dertil.
Og jeg ved, at der er utrolig mange amter i Danmark, der har benyttet privathospitaler.
Jeg ved bare, at vi har et amt, det største amt i Danmark, og det er Århus Amt, som overhovedet ikke har villet bruge et privat hospital, og der har vi så haft en amtssundhedsdirektør og et socialdemokratisk flertal, som har haft den holdning, at man ikke vil bruge det.
Alt i alt går forslaget her på, at vi synes, det er synd for patienter, der venter lang tid, hvor der er nogle, som skal vente måneder, og som derefter får en kræftdiagnose.
Vi synes, det er vigtigt, at man får disse diagnoser så tidligt som overhovedet muligt.
Anne-Marie Meldgaard (S), 2001-05-07:
Nu har jeg hørt hr. Jørgen Winther og andre beklage sig over, at der bl.a. er en barriere for at kunne benytte privathospitaler, fordi der er et socialdemokratisk flertal i Århus Amt.
Mit spørgsmål til hr. Jørgen Winther er så, om hr. Jørgen Winther selv, i og med at han er medlem af Århus Amtsråd, har fremsat et forslag, som eventuelt er blevet nedstemt, om at kunne opfylde de intentioner, der ligger i det beslutningsforslag her, altså en behandlingsgaranti til MR-, CT- og røntgenundersøgelser på 14 dage.
Frank Aaen (EL), 2001-05-07:
Nu kan man jo lige starte med at konstatere, at der er to partier i Danmark, der har delt amtsborgermesterposterne imellem sig, og det er selvfølgelig interessant og sjovt at se dem stå og skændes om, hvem der har det største ansvar
for, at amterne ikke lever op til det, de skal
Det vil vi andre nu bare sidde og kigge på.
Jeg synes, det var godt, at hr. Jørgen Winther bekræftede, at det her forslag belønner amter med lange ventelister.
Der var så en lille imødekommenhed, for dem med de længste venteliste kunne man måske undtage, så det kun er dem med kortere ventelister, der bliver belønnet. Ja, jeg forstår ikke logikken i, at man under nogen omstændigheder vil belønne amter, der har ventelister.
Det forstærker bare min pointe: Jo mere, man pumper de private hospitaler op, jo længere bliver ventelisterne på de offentlige hospitaler, for det er den samme ressource, man slås om.
Det er det rene hykleri, det er det rene bragesnak
, når man siger, at det her forslag gør noget godt for ventelisterne.
Nej, det gør det modsatte.
Det gør, at vi får længere ventelister.
Lone Møller (S), 2001-05-07:
Det kan godt være, at der er meget, hr. Jørgen Winther kan belære mig om, men jeg tror nu ikke, at hr. Jørgen Winther kan belære mig ret meget om, hvad der foregår i Frederiksborg Amt.
Jeg er da bekendt med, at man i Frederiksborg Amt på enkeltstående områder har indgået aftaler, hvor man benytter privathospitaler.
Men jeg skal til hr. Jørgen Winthers oplysning sige, at der ikke er vedtaget et forslag i Frederiksborg Amt, som giver samtlige borgere, som venter mere end 14 dage på en venteliste, fuldstændig fri ret til at benytte et privathospital.
Så jeg tror ikke, at hr. Jørgen Winther helt følger med i, hvad der foregår i Frederiksborg amt.
Det gør jeg til gengæld.
Jørgen Winther (V), 2001-05-07:
Først til fru Anne-Marie Meldgaard, som spørger, om man har fremsat forslag i Århus Amt angående dette her, vi taler om: Jeg kan sige, at vi har talt privathospitaler talrige gange i Århus Amt, og jeg har, da jeg var gruppeformand for Venstre for et par års tid siden, i forbindelse med en pukkelafvikling fremsat forslag om det.
Vi havde nogle meget lange ventetider, ministeren vil kunne erindre det meget tydeligt, og så foreslog man, at man skulle afsætte nogle flere penge og få de ventetider længere ned.
Jeg sagde så, beskeden som Venstres gruppeformand, at det syntes jeg var en god idé, men jeg sagde også: Lad os da inddrage privathospitaler i det her.
Det forslag fik en meget ilde medfart, amtsborgmesteren, socialdemokraten, sagde, at det var der overhovedet ingen tale om.
Vi gik med osv., fordi vi gerne vil mennesket først.
Derfor gik vi altså med i denne her sag.
Det har vi gjort.
Så er der hr. Frank Aaen.
Forskellen på hr. Frank Aaens parti og det parti, jeg tilhører, er jo, at vi tror på, at fri konkurrence, valgfrihed osv. på sigt vil nedbringe ventetiderne, hr. Frank Aaen tror det modsatte.
Jeg er ret overbevist om det. Så er der fru Lone Møller, der følger godt med i Frederiksborg Amt - det glæder mig.
Jeg kan sige, at Frederiksborg Amt har flere aftaler med privathospitaler.
Lige hvad angår MR- og CT-scannere ved jeg ikke, hvor lang ventetiden er i Frederiksborg Amt, men jeg tror, man er relativt godt med.
Derimod er der andre amter, der har mere behov for det.
Men det ville jo være godt, hvis vi i Folketinget sagde: Nu vedtager vi det her.
Så havde patienterne det frie valg.
I Venstre siger vi: Mennesket først.
I Socialdemokratiet siger man: Amtet først.
Inger Marie Bruun-Vierø (RV), 2001-05-07:
Jeg mener, det er en uskik, at min nabo skal vælge frit for mine penge.
Når jeg betaler skat, forventer jeg, at der er et overordnet formål, at der er nogle, der laver nogle prioriteringer, at der er nogle, der har et ansvar.
Anni Svanholt (SF), 2001-05-07:
Det er egentlig ret utroligt at høre både fra hr. Jørgen Winthers side og fra andre af medforslagsstillerne, at man foregøgler befolkningen, at nu kan man løse nogle problemer her.
Der er jo ikke nogen, der har kunnet fremvise nogen som helst dokumentation for, at der er nogen ledig kapacitet til rådighed.
Hr. Jørgen Winther har også flere gange sagt sådan nærmest helt patetisk: Mennesket og patienten først.
Men når det forslag her er skruet sammen sådan, at man faktisk belønner ventelister for at få statslige kroner direkte over i private hospitaler, så er mottoet vel: Private sygehuse først.